ΘΕΜΑ 2Ο 
α) Φορέας μιας οικονομικής μονάδας είναι αυτός στον οποίο ανήκει η οικονομική μονάδα είτε γιατί τη δημιούργησε είτε γιατί την κληρονόμησε ή την αγόρασε ή έγινε ιδιοκτήτης της με κάθε νόμιμο τρόπο. 
Οι οικονομικές μονάδες με βάση το φορέα διακρίνονται σε: 
- ιδιωτικές
- δημόσιες 
- δημοτικές ή κοινοτικές 
- μεικτές                                                                                                                 (Μονάδες 12)

β) Οικονομικές Μονάδες ή Οικονομικοί Οργανισμοί είναι οργανωτικές οντότητες, οι οποίες αναλαμβάνουν να συνδυάσουν κατάλληλα κάποια μέσα, ώστε να παραχθούν τα οικονομικά αγαθά. Τα μέσα αυτά ονομάζονται παραγωγικοί συντελεστές. Συγκεκριμένα οι παραγωγικοί συντελεστές είναι: 
- Η Φύση: Περιλαμβάνει οτιδήποτε μας παρέχει η φύση, όπως είναι ο ορυκτός πλούτος, τα δάση, το έδαφος, οι κλιματολογικές συνθήκες, ο θαλάσσιος πλούτος κτλ. 
- Η Εργασία: Είναι κάθε σωματική και πνευματική προσπάθεια του ανθρώπου που γίνεται με τη θέλησή του για την παραγωγή κάποιου αγαθού. 
- Το Κεφάλαιο: Είναι οποιοδήποτε υλικό ή άυλο αγαθό που συμμετέχει στην παραγωγή άλλων οικονομικών αγαθών. Κεφάλαιο μπορεί να είναι το μηχάνημα, οι πρώτες ύλες, τα έπιπλα ενός καταστήματος, τα κτίρια κτλ.                       (Μονάδες 13)


